

# ТР Хөкүмәт Йортында “Чистай” индустриаль паркын коррупциягә каршы тикшерү нәтиҗәләре турында сөйләштеләр

*20.03.2013*


Бүген Татарстан Республикасы Хөкүмәт йортында Татарстан Республикасы Президенты Р. Н. Миңнеханов рәислегендә Коррупциягә каршы көрәш мәсьәләләре буенча Республика эксперт төркеме комиссиясенең “Чистай” индустриаль паркы инфраструктурасын төзүнең торышын һәм аның әзерлеген мониторинглау барышында алынган эш нәтиҗәләрен карауга багышланган киңәшмә уздырылды.


Киңәшмәдә Татарстан Республикасы Президентының Коррупциягә каршы сәясәт мәсьәләләре идарәсе башлыгы М.С. Бәдретдинов, Татарстан Республикасы Икътисад министры М.Р. Шаһиәхмәтов, Татарстан Республикасы Баш инвестиция-төзелеш идарәсе башлыгы Р.Ф. Нуруллин, шулай ук Татарстан Республикасы Чистай муниципаль районы башкарма комитеты җитәкчесе М.Х. Гобәев чыгышлары тыңланды һәм индустриаль парк инфраструктурасы әзерлегенең проблемалы мәсьәләләре, шулай ук барлык объектларны файдалануга тапшыру мәсьәләләре буенча фикер алышынды.


Киңәшмә нәтиҗәләре буенча кызыксынучы министрлыкларга, шулай ук башка оешмаларга индустриаль парк инфраструктурасы объектларын файдалануга тапшыру эшләрен тәмамлауга юнәлдерелгән йөкләмә бирелде. Татарстан Республикасы Баш инвестиция-төзелеш идарәсенә индустриаль паркның һәр объектын тәмамлау буенча тәкъдимнәре булган планны әзерләү йөкләнде. Татарстан Республикасы Икътисад министрлыгына, Татарстан Республикасы Инвестицион үсеш агентлыгына Чистай муниципаль районы җирле үзидарә органнары белән берлектә индустриаль парк мәйданына инвесторлар җәлеп итү эшен активлаштыру тәкъдим ителде.

*ТР Президенты Матбугат хезмәте*
ТР Хөкүмәт Йортында “Чистай” индустриаль паркын коррупциягә каршы тикшерү нәтиҗәләре турында сөйләштеләр